ร้านนี้เป็นร้านกาแฟสดบรรยากาศสบายๆออกแนวอิงธรรมชาติหน่อยๆ ตัวร้าน โต๊ะ แล้วก็เก้าอี้ เป็นไม้หมดเลยค่ะ บรรยากาศชิวมาก เหมาะกับการมานั่งจิบกาแฟมองความเป็นไปของผู้คน หลบมุมมานั่งทำงานเงียบๆแบบเป็นส่วนตัวอย่างเรา หรือจะนัดเพื่อนมานั่งคุยกันเพลินๆก็เวิร์กค่ะ ร้านนี้นอกจากจะมีเมนูชาและกาแฟแล้ว เค้าก็ยังมีเมนูเครื่องดื่มอื่นๆที่น่าสนใจให้เลือกชิมอีกเยอะเลยค่ะ เราขอแนะนำน้ำมะเตี๊ยบโซดาค่ะ ฟังชื่อแล้วอาจจะงงๆใช่มั๊ยคะ มันคือน้ำกระเจี๊ยบผสมมะตูมใส่โซดาค่ะ รสชาติแปลกลิ้นดีค่ะ แต่อร่อยนะคะ ได้รสชาติแบบไทยๆ ซ่าๆหน่อย กินแล้วสดชื่นดีค่ะ นอกจากเครื่องดื่มแล้วเค้าก็ยังมีเค้กโฮมเมดหลากหลายเมนูที่เปลี่ยนไปแต่ละวันเอามาให้ทานคู่กับกาแฟหรือเครื่องดื่มแก้วโปรดด้วย ที่สำคัญร้านนี้มีทั้งwifi มีทั้งปลั๊กไฟพร้อม เรียกได้ว่านั่งกันได้เป็นวันๆเลยค่ะ ร้านนี้อยู่ตรงแถวหลังมหาวิทยาลัยเชียงใหม่นะคะ เส้นวัดอุโมงค์อ่ะค่ะ จริงๆแล้วเราว่าเส้นนี้ร้านกาแฟน่านั่งมากกว่าเส้นนิมมานอีก เส้นนิมมานร้านกาแฟจะออกแนวคล้ายๆร้านในกรุงเทพ แต่ถ้ามาเส้นวัดอุโมงค์นี้ร้านรวงต่างๆจะเป็นอีกแนวนึง ออกแนวต่างจังหวัดมากกว่า ซึ่งเราชอบแนวนี้มากกว่านะ ยังไงถ้าใครไม่เคยมาเส้นนี้ลองแวบๆเข้ามาดูนะ อาจจะติดใจเสน่ห์ของมันก็ได้